"אחת המטרות בסופו של דבר היא שחילות האוויר הזרים ידעו שכדאי לבוא להתאמן במדינת ישראל", הוסיף סא"ל זיו. "אנחנו רוצים שהם יראו את העוצמה של חיל-האוויר הישראלי על ידי כך שהוא יודע לארגן אימון כזה וכשהם יחזרו לביתם הם יגידו שיש פה חיל אוויר חזק מקצועי". אתמול הגיע גם מפקד חיל האוויר אלוף אמיר אשל לבסיס הדרומי כדי להתרשם מהתקדמות התרגיל ואף הצטרף לגיחה לצד הכוחות ה"כחולים".ה"בלו פלג" נחשב לאימון מתקדם ברמה גבוהה מאוד, שדורש מהטייסים להציג כושר טיסה גבוה במיוחד. בשל התרגיל, במשך השבועיים הקרובים יחצו את שמי דרום המדינה מטוסי קרב ממדינות רבות. לתרגיל יגיעו גם משקיפים ממדינות נוספות שעתידים להשתתף בתרגילים בשנים הבאות.מדי שנה מתקיים בארה"ב תרגיל ה"רד פלאג", אימון לוחמה אווירי שבו משתתפים כל חילות-האוויר של הכוחות המזויינים בארה"ב. עשרות כלי טיס ממלאים את שמי המדבר של מדינת נבדה בסדרה של קרבות אוויר, תקיפות ואימון באמצעי לחימה חדישים.בהמשך למסורת האמריקנית, בשנה שעברה החל חיל האוויר מסורת חדשה כשיצאה לדרך סדנת "דגל כחול" - ה"רד פלאג" של חיל האוויר הישראלי.